पुणे शहरातून वाहणाऱ्या देव नदीचा उगम बंगलोर-मुंबई महामार्गाच्या डाव्या हाताला असणाऱ्या बाणेर टेकडीतून होतो. महामार्ग ओलांडल्यावर ही नदी साडेतीन किलोमीटर वाहून मुळा नदीला मिळते. त्यापूर्वी तिला पाण्याचे दोन मोठे प्रवाह येऊन मिळतात. ही नदी एकेकाळी २५ ते ४० मीटर रुंद होती. आता तिची रुंदी फक्त १० मीटर झाली आहे.

देव नदीच्या पाण्याचा उपसा करून ते पाणी मोठ्या प्रमाणातील बांधकामांसाठी वापरल्याने नदीतले झरे आटले आहेत. त्यामुळे ही नदी व हिला मिळणारे प्रवाह, पावसाळा सोडल्यास वर्षाच्या अन्य काळात कोरडे पडलेले असतात. असते. मुंबई उच्च न्यायालयाने २६ एप्रिल २०१२ रोजी दिलेल्या आदेशान्वये नदीकाठच्या पाडलेल्या झाडांच्या मोबदल्यात नदीच्या दोन्ही तीरांवर प्रत्येक ७ ते ९ मीटर अंतरावर झाडे लावून देव नदीचा हरित पट्टा पुनर्जीवित करायला हवा. पण हा आदेश अजून कागदोपत्रीच राहिला आहे.

प्रदूषण
पर्यावरण
पायाभूत सुविधा
भौगोलिक रचना